
1. Obiectul propunerii
Prezenta propunere se referă la decizia de stabilire a poziției care urmează să fie luată în numele Uniunii în cadrul Comitetului mixt al SEE în legătură cu adoptarea preconizată a deciziei Comitetului mixt referitoare la o modificare a Protocolului 10 la Acordul privind SEE referitor la simplificarea controalelor și a formalităților pentru transportul de mărfuri și a Protocolului 31 la Acordul privind SEE referitor la cooperarea în domenii specifice în afara celor patru libertăți.
1. Contextul propunerii
1.1.	Acordul privind SEE
Acordul privind Spațiul Economic European („Acordul privind SEE”) garantează drepturi și obligații egale în cadrul pieței interne pentru cetățenii și operatorii economici din SEE. Acesta prevede includerea legislației UE din domeniul celor patru libertăți în toate cele 30 de state SEE, care cuprind statele membre ale UE, Norvegia, Islanda și Liechtenstein. În plus, Acordul privind SEE reglementează cooperarea și în alte domenii importante, cum ar fi cercetarea și dezvoltarea, educația, politica socială, mediul, protecția consumatorilor, turismul și cultura, denumite colectiv politici „de sprijin și orizontale”. Acordul privind SEE a intrat în vigoare la 1 ianuarie 1994. Uniunea, împreună cu statele sale membre, este parte la Acordul privind SEE.
1.2.	Comitetul mixt al SEE
Comitetul mixt al SEE este responsabil cu gestionarea Acordului privind SEE. Comitetul mixt este un forum pentru schimbul de opinii cu privire la funcționarea Acordului privind SEE. Deciziile sale sunt luate prin consens și sunt obligatorii pentru părți. În cazul UE, responsabilitatea pentru coordonarea aspectelor legate de SEE revine Secretariatului General al Comisiei Europene. 
1.3.	Actul avut în vedere spre adoptare de către Comitetul mixt al SEE
Se preconizează că Comitetul mixt al SEE va adopta Decizia Comitetului mixt al SEE („actul avut în vedere”) privind modificarea Protocolului 10 la Acordul privind SEE referitor la simplificarea controalelor și a formalităților pentru transportul de mărfuri și a Protocolului 31 la Acordul privind SEE referitor la cooperarea în domenii specifice în afara celor patru libertăți.
[bookmark: _Hlk229501823][bookmark: _Hlk82077743]Scopul actului avut în vedere este de a dispune de o contribuție financiară din partea statelor AELS care fac parte din SEE la operarea sistemelor necesare pentru funcționarea CBAM în întregul SEE prin actualizarea Protocoalelor 10 și 31 la Acordul privind SEE, în paralel cu încorporarea în Acordul privind SEE a Regulamentului (UE) 2023/956 privind instituirea unui mecanism de ajustare a carbonului la frontieră („CBAM”)[footnoteRef:1] și a Regulamentului (UE) 2025/2083 de modificare a Regulamentului (UE) 2023/956 în ceea ce privește simplificarea și consolidarea CBAM[footnoteRef:2] printr-o decizie separată a Comitetului mixt al SEE. [1: 	Regulamentul (UE) 2023/956 al Parlamentului European și al Consiliului din 10 mai 2023 de instituire a unui mecanism de ajustare a carbonului la frontieră, JO L 130, 16.5.2023, p. 52.]  [2: 	Regulamentul (UE) 2025/2083 al Parlamentului European și al Consiliului din 8 octombrie 2025 de modificare a Regulamentului (UE) 2023/956 în ceea ce privește simplificarea și consolidarea mecanismului de ajustare a carbonului la frontieră, JO L, 2025/2083, 17.10.2025, ELI: http://data.europa.eu/eli/reg/2025/2083/oj. ] 

Actul avut în vedere va deveni obligatoriu pentru părți în conformitate cu articolele 103 și 104 din Acordul privind SEE. 

1. Poziția care urmează să fie adoptată în numele Uniunii
Comisia prezintă proiectul de decizie anexat a Comitetului mixt al SEE în vederea adoptării sale de către Consiliu ca poziție a Uniunii. Odată adoptată, poziția ar trebui să fie prezentată în cel mai scurt timp în cadrul Comitetului mixt al SEE.
Proiectul de decizie a Comitetului mixt al SEE anexat prevede o contribuție financiară din partea statelor AELS care fac parte din SEE la operarea sistemelor necesare pentru funcționarea CBAM în întregul SEE prin actualizarea protocoalelor 10 și 31 la Acordul privind SEE, care depășește ceea ce se poate considera simple adaptări tehnice în sensul Regulamentului (CE) nr. 2894/94 al Consiliului[footnoteRef:3]. Prin urmare, poziția Uniunii trebuie stabilită de Consiliu.  [3: 	Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European, JO L 305, 30.11.1994, p. 6.] 

Prezenta decizie trebuie luată în paralel cu încorporarea în Acordul privind SEE a Regulamentului (UE) 2023/956 privind instituirea unui mecanism de ajustare a carbonului la frontieră („CBAM”)[footnoteRef:4] și a Regulamentului (UE) 2025/2083 de modificare a Regulamentului (UE) 2023/956 în ceea ce privește simplificarea și consolidarea CBAM[footnoteRef:5] printr-o decizie separată a Comitetului mixt al SEE. [4: 	Regulamentul (UE) 2023/956 al Parlamentului European și al Consiliului din 10 mai 2023 de instituire a unui mecanism de ajustare a carbonului la frontieră, JO L 130, 16.5.2023, p. 52.]  [5: 	Regulamentul (UE) 2025/2083 al Parlamentului European și al Consiliului din 8 octombrie 2025 de modificare a Regulamentului (UE) 2023/956 în ceea ce privește simplificarea și consolidarea mecanismului de ajustare a carbonului la frontieră, JO L, 2025/2083, 17.10.2025, ELI: http://data.europa.eu/eli/reg/2025/2083/oj. ] 

1. Temei juridic
1.4.	Temeiul juridic procedural
1.4.1.	Principii
Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.
Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Aceasta include totodată instrumente care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”[footnoteRef:6]. [6: 	Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64. ] 

1.4.2.	Aplicarea la cazul în speță
Comitetul mixt al SEE este un organism creat printr-un acord, și anume Acordul privind SEE. Actul pe care Comitetul mixt al SEE este invitat să îl adopte este un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolele 103 și 104 din Acordul privind SEE. 
Actul avut în vedere nu completează și nu aduce modificări cadrului instituțional al acordului. Prin urmare, temeiul juridic procedural al deciziei propuse este articolul 218 alineatul (9) din TFUE, coroborat cu articolul 1 alineatul (3) din Regulamentul (CE) nr. 2894/94 al Consiliului.
1.5.	Temeiul juridic material
1.5.1.	Principii
Temeiul juridic material al unei decizii adoptate în temeiul articolului 218 alineatul (9) din TFUE, coroborat cu articolul 1 alineatul (3) din Regulamentul (CE) nr. 2894/94 al Consiliului, depinde în primul rând de temeiul juridic material al actului juridic al UE care urmează să fie încorporat în Acordul privind SEE. 
În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.
1.5.2.	Aplicarea la cazul în speță
Întrucât decizia Comitetului mixt prevede o contribuție financiară din partea statelor AELS care fac parte din SEE la operarea sistemelor necesare pentru funcționarea CBAM în întregul SEE prin actualizarea Protocoalelor 10 și 31 la Acordul privind SEE, în paralel cu încorporarea în Acordul privind SEE a Regulamentului (UE) 2023/956 privind instituirea unui mecanism de ajustare a carbonului la frontieră („CBAM”)[footnoteRef:7] și a Regulamentului (UE) 2025/2083 de modificare a Regulamentului (UE) 2023/956 în ceea ce privește simplificarea și consolidarea CBAM[footnoteRef:8] printr-o decizie separată a Comitetului mixt al SEE, este oportun ca prezenta decizie a Consiliului să se întemeieze pe același temei juridic material ca actul încorporat. Prin urmare, temeiul juridic material al deciziei propuse este articolul 192 alineatul (1) din TFUE. [7: 	Regulamentul (UE) 2023/956 al Parlamentului European și al Consiliului din 10 mai 2023 de instituire a unui mecanism de ajustare a carbonului la frontieră, JO L 130, 16.5.2023, p. 52.]  [8: 	Regulamentul (UE) 2025/2083 al Parlamentului European și al Consiliului din 8 octombrie 2025 de modificare a Regulamentului (UE) 2023/956 în ceea ce privește simplificarea și consolidarea mecanismului de ajustare a carbonului la frontieră, JO L, 2025/2083, 17.10.2025, ELI: http://data.europa.eu/eli/reg/2025/2083/oj. ] 

1.6.	Concluzie
Temeiul juridic al deciziei propuse ar trebui să fie articolul 192 alineatul (1) din TFUE, coroborat cu articolul 218 alineatul (9) din TFUE și cu articolul 1 alineatul (3) din Regulamentul (CE) nr. 2894/94 al Consiliului.
1. Publicarea actului avut în vedere
Întrucât actul Comitetului mixt al SEE va modifica Protocolul 10 la Acordul privind SEE referitor la simplificarea controalelor și a formalităților pentru transportul de mărfuri și Protocolul 31 la Acordul privind SEE referitor la cooperarea în domenii specifice în afara celor patru libertăți, este oportună publicarea acestuia, după adoptare, în Jurnalul Oficial al Uniunii Europene.

(Text cu relevanță pentru SEE)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 192 alineatul (1) din TFUE, coroborat cu articolul 218 alineatul (9),
având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European[footnoteRef:9], în special articolul 1 alineatul (3), [9: 	JO L 305, 30.11.1994, p. 6.] 

având în vedere propunerea Comisiei Europene,
întrucât:
(1)	Acordul privind Spațiul Economic European („Acordul privind SEE”)[footnoteRef:10] a intrat în vigoare la 1 ianuarie 1994. [10: 	JO L 1, 3.1.1994, p. 3.] 

(2)	În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 10 la Acordul privind SEE referitor la simplificarea controalelor și a formalităților pentru transportul de mărfuri și Protocolul 31 la Acordul privind SEE referitor la cooperarea în domenii specifice în afara celor patru libertăți.
(3)	Statele AELS care fac parte din SEE ar trebui să contribuie financiar la operarea sistemelor necesare pentru funcționarea CBAM în întregul SEE prin intermediul unui mecanism instituit în paralel printr-o decizie separată a Comitetului mixt al SEE, prin actualizarea Protocolului 10 la Acordul privind SEE referitor la simplificarea controalelor și a formalităților pentru transportul de mărfuri și a Protocolului 31 la Acordul privind SEE referitor la cooperarea în domenii specifice în afara celor patru libertăți.
(4)	Prin urmare, Protocolul 10 la Acordul privind SEE referitor la simplificarea controalelor și a formalităților pentru transportul de mărfuri și Protocolul 31 la Acordul privind SEE referitor la cooperarea în domenii specifice în afara celor patru libertăți ar trebui modificate în consecință.
(5)	Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,
ADOPTĂ PREZENTA DECIZIE: 
Articolul 1
Poziția care urmează să fie luată în numele Uniunii, în cadrul Comitetului mixt al SEE, cu privire la propunerea de modificare a Protocolului 10 la Acordul privind SEE referitor la simplificarea controalelor și a formalităților pentru transportul de mărfuri și a Protocolului 31 referitor la cooperarea în domenii specifice în afara celor patru libertăți, anexat la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
Articolul 2
Prezenta decizie întră în vigoare la data adoptării.
Adoptată la Bruxelles,
	Pentru Consiliu
	Președintele

